laion/Wikipedia-Exotic huggingface dataset:
דווייט פאוול

דווייט הארלן פאוול (באנגלית: Dwight Harlan Powell; נולד ב-20 ביולי 1991) הוא כדורסלן קנדי המשחק בקבוצת דאלאס מאבריקס מליגת ה-NBA, בעמדות הפאוור פורוורד והסנטר. פאוול נולד וגדל בטורונטו שבפרובינציית אונטריו, קנדה, ובנעוריו עבר ללמוד ב"אקדמיית הספורט IMG" אשר בבריידנטון, פלורידה. בין השנים 2010–2014 למד פאוול באוניברסיטת סטנפורד. בעונתו השלישית בקבוצת הכדורסל של האוניברסיטה נבחר לחמישיית העונה של "מחוז Pac-12" לאחר שהעמיד ממוצעים של 14.9 נקודות ו-8.4 ריבאונדים למשחק. בעונת 2013/2014 רשם ממוצעים דומים, נבחר בשנית לחמישיית העונה והוביל את קבוצתו לשלב שמינית גמר טורניר אליפות המכללות ("Sweet Sixteen") בפעם החמישית בלבד בתולדותיה. ברבע הגמר הוליך את קלעי סטנפורד עם 15 נקודות בניצחון על אוניברסיטת קנזס העדיפה, בה שיחקו אנדרו ויגינס וטאריק בלאק. במשחק שמינית הגמר הפסידה הקבוצה מול אוניברסיטת דייטון, על אף 17 נקודות ו-9 ריבאונדים של פאוול. בדראפט ה-NBA‏ 2014 נלקח פאוול בבחירה ה-45, על ידי שארלוט הורנטס. כחודש לאחר מכן נשלח בטרייד לקליבלנד קאבלירס, ובספטמבר 2014 הועבר בטרייד נוסף לבוסטון סלטיקס. בתקופתו עם בוסטון נשלח מספר פעמים לקבוצת הבת שלה מליגת הפיתוח – מיין רד קלאוס – ובארבעת משחקיו במדיה רשם ממוצעים של 21.5 נקודות ו-10.5 ריבאונדים למשחק. עם הסלטיקס שיחק פאוול בחמישה משחקים בלבד, וזכה ל-1.8 דקות בממוצע למשחק. בדצמבר 2014 הועבר פאוול יחד עם ראז'ון רונדו בטרייד לדאלאס מאבריקס, בתמורה לג'יי קראודר, ג'מיר נלסון, ברנדן רייט ושתי בחירות דראפט עתידיות. עד לסיום עונת הרוקי שלו שותף בשמונה משחקים עם קבוצת הבת של המאבריקס, טקסס לג'נדס, והציג כשחקנה יכולת מצוינת עם ממוצעים של 28.3 נקודות, 9.4 ריבאונדים ו-3.3 אסיסטים למשחק. בסיום עונת 2015/2016 חתם על הארכת חוזה בקבוצה ל-4 עונות נוספות עבור כ-37 מיליון דולר. ב-3 העונות הבאות ביסס את מעמדו כשחקן ספסל מוביל בדאלאס, עם כ-20 דקות בממוצע למשחק, ולאחר עזיבתו של דיאנדרה ג'ורדן בפברואר 2019 שימש כסנטר הפותח של הקבוצה. ב-6 במרץ 2019 קלע שיא קריירה של 26 נקודות במשחק מול וושינגטון ויזארדס. ביולי 2019 חתם על הארכת חוזה בדאלאס ל-3 עונות נוספות, החל מעונת 2020/2021, עבור 33 מיליון דולר. בינואר 2020 סבל פאוול מקרע בגיד האכילס של רגלו הימנית, אשר צפוי להשבית אותו ממשחק עד לסיום עונת 2019/2020. פאוול יצג לראשונה את נבחרת קנדה בכדורסל באליפות האמריקות 2015, שבה זכתה נבחרתו במדליית הארד. בתשעת משחקיו בטורניר קלע פאוול 4.7 נקודות והוריד 3.1 ריבאונדים בממוצע למשחק. מדיה וקבצים בנושא דווייט פאוול בוויקישיתוף דווייט פאוול, ברשת החברתית אקס (טוויטר) דווייט פאוול, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סטטיסטיקות המכללות של פאוול, באתר sports-reference.com סטטיסטיקות המשחק בין סטנפורד לקנזס, באתר sports-reference.com סטטיסטיקות המשחק בין סטנפורד לדייטון, באתר sports-reference.com רשימת הנבחרים בדראפט 2014, באתר basketball-reference.com בוסטון מצרפת את פאוול, באתר הקבוצה, 25 בספטמבר 2014 הסטטיסטיקות של פאוול בליגת הפיתוח, באתר basketball-reference.com דאלאס מצרפת את רונדו ופאוול, באתר הגרדיאן, 19 בדצמבר 2014 פאוול חותם על הארכת חוזה בדאלאס, באתר הקבוצה, 8 ביולי 2016 סיכום המשחק בין דאלאס לוושינגטון, באתר ESPN,‏ 7 במרץ 2019 פאוול חותם על הארכת חוזה בדאלאס, באתר הקבוצה, 6 ביולי 2019 פאוול סובל מקרע בגיד האכילס, באתר המאבריקס, 22 בינואר 2020 סטטיסטיקות באליפות האמריקות 2015, באתר פיב"א
מוריס 14

מוריס 14 (באנגלית: Morris Fourteen) היא סדרת מכוניות משפחתיות גדולות, מתוצרת יצרנית הרכב הבריטית Morris Motors Limited (אנ') אשר יוצרו בין השנים 1936 – 1939 בבריטניה. 4 דלתות (דלתות קדמיות: "דלתות התאבדות" - ציר הדלת בכיוון מנוגד לכיוון התנועה). 5 נוסעים. מנוע קדמי. מנוע בנזין. מנוע קירור מים. תאוצה בין 0–80 קמ"ש היא 20.4 שניות. דגם "מוריס 14" מסדרה 3 צולם לסרט הבריטי "The Horse's Mouth" שיצא לאקרנים בשנת 1958. סדאן. 4 דלתות - קבריולה. סדרה ראשונה. סדרה שנייה. סדרה שלישית - משנת 1937. "מוריס 14" "מוריס 14", שנת 1937 "מוריס 14", 4 דלתות - קבריולה מוריס 8 מוריס 15 מוריס ביג 6 מוריס FE מוריס J2 מדיה וקבצים בנושא מוריס 14 בוויקישיתוף "מוריס 14" - מפרט carfolio.com/specifications/models/car דגמי "מוריס" שנת 1938 / ראו "מוריס 14" סדרה 3 classiccarcatalogue.com/MORRIS Culshaw & Peter Horrobin: The Complete Catalogue of British Cars 1895–1975, Veloce Publishing PLC, Dorchester 1997, ISBN 1-874105-93-6 "מוריס 14" מסדרה 3 צולם לסרט הבריטי "The Horse's Mouth" שיצא לאקרנים בשנת 1958 imcdb.org/v237366 "מוריס 14", סדרה 3, שנת 1937 - כולל תמונות dyler.com/cars/10271/morris-fourteen-series-iii-14-6-sedan-saloon-1937
ואלדבונה

ואלדבונה (מגרמנית: Waldbühne, "בימת היער" ) הוא אמפיתיאטרון הנמצא בפארק האולימפי (אנ'), על יד האצטדיון האולימפי, ברלין. במקור נקרא האמפיתיאטרון "תיאטרון דיטריך אקרט", תוכנן על ידי האדריכל ורנר מארך (אנ') ונבנה בין השנים 1934–1936 כחלק מקומפלקס הפארק האולימפי, ששימש למשחקי ברלין 1936. כיום משמש האמפיתיאטרון למגוון אירועים, בהם מופעי מוזיקה קלאסית, ג'אז, רוק, צילומים קולנועיים ואירועי ספורט (לרוב אגרוף) ונמצא בבעלות הסנאט של ברלין. האמפי נבנה כחלק מקומפלקס הפארק האולימפי (אנ') לאולימפיאדת ברלין 1936, בבקשתו של שר התעמולה הנאצי יוזף גבלס. האמפיתיאטרון נבנה בסגנון אדריכלות יווני, עם פסלים של ארנו ברקר ואדולף ומפר (אנ'). האמפיתיאטרון נחנך כיום לאחר פתיחת המשחקים האולימפיים, בהצגתו של המחזאי האנטישמי וחבר משרד התעמולה מולר (אנ') על מרד האיכרים באוסטריה (אנ') במהלך מלחמת שלושים השנים. עד למלחמת העולם השנייה, שימש האמפיתיאטרון להעלאת אופרות, כמו הרקולס של גאורג פרידריך הנדל, אורפאו של גלוק וריאנצי של ואגנר. כמו כן שימש האמפי כבמת התכנסויות (Thingspiele (אנ')) של המפלגה הנאצית. במהלך המלחמה הוואלדבונה היה ללא שימוש, ולאחריה היה בידי הכוחות הבריטיים, עד שנפתח מחדש ב-1948. בשנות ה-50 שימש האמפי כבימת קונצרטים קלאסיים והקרנות של סרטים, חלקם במסגרת הברלינאלה. בשנות ה-60 שבו אירועי הספורט, ביניהם אגרוף. גם החלו הופעות של להקות רוק, בהן הופעה של הרולינג סטונז ב-1965, שמהלכה נגרם נזק לחלקים מהמבנה בשל צפיפות יתר, לרוב הכיסאות. בשל כך, האמפי היה בשיפוצים נרחבים ברוב שנות ה-70. מאז שנות ה-80, האמפיתיאטרון אירח רבים מהאמנים הידועים ביותר בעולם, ובמיוחד להקות רוק ומטאל. ביניהם נכללים: בוב מארלי, קווין, U2, דייוויד בואי, רוד סטיוארט, הרולינג סטונז, איירון מיידן, AC/DC, רמשטיין ו-אלפאוויל המקומיות, בון ג'ובי, מטאליקה, ואן הלן, בלאק סבאת', פרל ג'אם, קינגס אוף ליאון, רדיוהד, ניק קייב, פרינס, דפש מוד, ויטני יוסטון, ברברה סטרייסנד, ופיל קולינס, שהופיע בוואלדבונה מספר חודשים לאחר הפלת החומה, ביולי 1990. בכל קיץ מאז שנת 1992, הפילהרמונית של ברלין מבצעת בוואלדבונה קונצרטים רבים, הכוללים אמנים נודעים והם משודרים בערוצי הטלוויזיה הגדולים. מדיה וקבצים בנושא ואלדבונה בוויקישיתוף אתר האינטרנט הרשמי של ואלדבונה ואלדבונה, ברשת החברתית פייסבוק ואלדבונה, ברשת החברתית אקס (טוויטר) ואלדבונה, ברשת החברתית אינסטגרם ואלדבונה, ברשת החברתית טיקטוק
קונצרן קלשניקוב

קונצרן קלשניקוב היא חברת החזקות רב-תחומית לייצור מוצרים אזרחיים וצבאיים, מפעל של תעשיית ההגנה הרוסית, יצרן כלי נשק קרביים ורובי צלפים אוטומטיים, פגזי ארטילריה וכלי נשק בעלי דיוק גבוה. מגזר המוצרים האזרחים כולל רובי ציד, רובי ספורט, כלי מכונה. החברה פועלת מאז 1807, כאשר הוקמה על ידי אנדריי דיריאבין ובמשך שנים נודעה בשם איז'סטאל, מפעל המתכות של איז'בסק ומפעל הנשק של איז'בסק. המוצרים מיוצרים תחת שלושה מותגי מוצרים של כלי נשק: קלשניקוב (רובים צבאיים), באיקל (ציוד וכלי נשק אזרחיים), איז'מאש (נשק ספורטיבי). מאז 2015 נמשך פיתוח מודולי קרב מבוקרים מרחוק, כלי טיס בלתי מאוישים וסירות ייעודיות ופיתוח ביגוד וציוד מיוחד. מוצרי הקונצרן מסופקים ליותר מ-27 מדינות. המטה ממוקם בעיר איז'בסק (רפובליקת אודמורטיה), נציגות רשמית ממוקמת במוסקבה. 51% ממניות החברה שייכים לתאגיד המדינה "רוסטך", 49% למשקיעים פרטיים (אלכסיי קריבורוצ'קו, אנדריי בוקארב איסקנדר מוחמודוב). AK-47, רובה סער נודע שפותח על ידי מיכאיל קלשניקוב AK-12 AK-74 AN-94 רובה צלפים דרגונוב מדיה וקבצים בנושא קונצרן קלשניקוב בוויקישיתוף אתר האינטרנט הרשמי של קונצרן קלשניקוב (ברוסית) קונצרן קלשניקוב, ברשת החברתית אינסטגרם "Концерн «Калашников». Досье". tass.ru. Информационное агентство ТАСС. נבדק ב-2019-07-04. "О концерне". АО Концерн «Калашников». "«Ростех» продал 26 % акций «Калашникова» частному инвестору". РБК. 2018-02-15. נבדק ב-2018-02-20. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יחסי איראן–כווית

יחסי איראן–כווית (בפרסית: روابط ایران و کویت, בערבית: العلاقات الإيرانية الكويتية) הם היחסים בין הרפובליקה האסלאמית של איראן ובין מדינת כווית. כווית מתארת את קשריה עם איראן כ"מצוינים והיסטוריים". כווית צידדה בעיראק במלחמת מלחמת איראן–עיראק בשנות ה-80 של המאה ה-20. על פי מסמך CIA, שהותר לפרסום בשנת 1987, כווית ואיראן היו במסלול "התנגשות". המסמך מייחס את היחסים המידרדרים בין שתי המדינות לעלייה בהתקפות האיראניות על אוניות כווייתיות, כמו גם לתמיכת כווית במלחמת איראן-עיראק. שתי המדינות התנגדו מבחינה היסטורית כשמחלוקות על מחירי נפט עלו בקרב חברי אופ"ק, כאשר כווית מסורתית היא תומכת במחיר מתון יותר, ואיראן בדרך כלל תומכת בעליית מחירים משמעותית יותר. כווית התנגדה להגדלת ההשפעה האיראנית בעיראק, סוריה ולבנון. בשנת 2017 הורתה כווית על גירושם של כמה דיפלומטים איראניים, כולל שגריר איראן, לאחר ש-23 גברים הורשעו בריגול לטובת חזבאללה. למרות חששות אלה, יחסי כווית עם איראן יחסית חמים והיא סירבה לעקוב אחר המהלך של ערב הסעודית בניתוק היחסים הדיפלומטיים בעקבות מתקפת 2016 על המשלחות הדיפלומטיות הסעודיות באיראן. כווית היא מדינת המפרץ היחידה ששמרה על קשרים רשמיים עם איראן לאחר שנשיא ארצות הברית דונלד טראמפ הודיע על נסיגה מהסכם המעצמות על תוכנית הגרעין האיראנית. ערב הסעודית, בחריין ואיחוד האמירויות הערביות הביעו תמיכה חזקה בנסיגה, אשר כווית לא הצטרפה אליה. התוכניות של כווית לפיתוח אזורי, כולל "פרויקט עיר המשי" שמטרתו לפתח את איי כווית, כוללות פיתוח קשרים כלכליים מועילים הדדית עם איראן. מדיה וקבצים בנושא יחסי איראן–כווית בוויקישיתוף סוכנויות הידיעות‏, אחרי שחשפה תא טרור איראני: כווית הורתה על גירוש השגריר, באתר וואלה, 20 ביולי 2017
שפות גרמאניות

השפות הגרמאניות הן אחד הענפים של השפות ההודו-אירופיות, שכולל את השפות שדיברו השבטים הגרמאניים שהתיישבו בצפון אירופה לאורך גבולות האימפריה הרומית, ואת השפות המודרניות שהתפתחו מהן. נהוג לחלק את השפות הגרמאניות לשלוש קטגוריות: שפות גרמאניות מזרחיות, שפות גרמאניות מערביות, ושפות גרמאניות צפוניות. כל השפות הגרמאניות המזרחיות נכחדו. ישנם בעולם 515 מיליון דוברי שפות גרמאניות כשפות אם, רובם דוברי גרמנית (128 מיליון דוברים, רובם כשפת אם) או אנגלית (לפי הערכות יש כשני מיליארד דוברי אנגלית, אך רק מיעוטם כשפה ראשונה). השפות הגרמאניות המודרניות נכתבות בימינו באלפבית לטיני, למעט יידיש, הנכתבת באלפבית עברי. השפות הגרמאניות מתאפיינות בכמה מאפיינים לשוניים ייחודיים: חוק גרים – כלל חילוף העיצורים, שהוא מהמאפיינים הבולטים יותר. (לדוגמה: foot/Fuß/voet לעומת pied בצרפתית או pēda בלטבית). הטעמת ההברה הראשונה במילה או ההברה הראשונה של השורש. "אומלאוט", שינוי תנועה באמצע השורש. (לדוגמה: foot→feet/Fuß→Füße). קיומם של פעלים חזקים ופעלים חלשים. פעלים חזקים הם פעלים אשר במעבר לצורות ה-past וצורות ה-perfect, משתנה בהם אות במרכז השורש (לדוגמה: ring→rang→rung/ringen→rang→gerungen); פעלים חלשים הם פעלים אשר במקרים אלו מתווספות אליהם סופיות כמו t או d (לדוגמה: look→looked→looked/fragen→fragte→gefragt). יצירת שייכות על ידי הוספת ~s בסוף מילה (לדוגמה: man→man's/mann→mannes). ערך הפלגה דומה (לדוגמה: rich→richer→richest/reich→reicher→reichst). דמיון לקסיקלי רב באוצר המילים. שפות גרמאניות מערביות שפות גרמאניות עיליות גרמנית אלמאנית לוקסמבורגית יידיש שפות גרמאניות תחתיות הולנדית אפריקאנס לימבורגית גרמנית תחתית זיילנדית שפות גרמאניות אינסולריות פריזית סקוטית אנגלית שפות גרמאניות צפוניות שפות גרמאניות צפוניות קונטיננטליות דנית שוודית נורווגית ספרותית שפות גרמאניות צפוניות אינסולריות איסלנדית פארואזית נורווגית חדשה נורן (נכחדה) שפות גרמאניות מזרחיות בורגונדית (נכחדה) ונדאלית (נכחדה) לומברדית (נכחדה) גותית (נכחדה) עם השפות הגרמאניות נמנות: גרמנית יידיש אנגלית הולנדית גרמנית תחתית אלמאנית, המדוברת בחלקים שונים של גרמניה, שווייץ, צרפת, אוסטריה ואיטליה. פריזית, שפה המדוברת בהולנד ובגרמניה פארואזית, שפה קרובה לאיסלנדית המדוברת באיי פארו אפריקאנס דנית שוודית נורווגית איסלנדית גוטנית לכודיש, מדוברת בשופפלוך בבוואריה סקסונית עילית נורדית עתיקה גותית פרנקית (אנ') (Frankish) לומברדית (Lombardic) בורגונדית (Burgundian) נורנית ונדלית (Vandalic) מדיה וקבצים בנושא שפות גרמאניות בוויקישיתוף Re-Romanization of English שפות גרמאניות, באתר אנציקלופדיה בריטניקה (באנגלית) שפות גרמאניות, דף שער בספרייה הלאומית
קולין פורז

קולין פורז (באנגלית: Colin Furze) הוא ממציא, פעלולן ואישיות יוטיוב בריטי מסטמפורד, לינקולנשייר. פורז עזב את הלימודים כדי להיות שרברב ועבד במקצוע עד להצטרפותו לתוכנית "Gadget Geeks" של Sky1. פורז הוא מהנדס מוכשר ומשתמש בשיטות מכניות לא שגרתיות כדי לבנות מכונות מורכבות ממונעות, כולל hoverbike, מכוניות מתנגשות, עגלות חשמליות לרכיבה, סקייטבורדים חשמליים ואחרים. את המכונות שהוא בונה, מרכיב פורז מחלקים מאולתרים, וחלקים שייצר בעצמו בבית המלאכה הפרטי שלו. לערוץ היוטיוב שלו "colinfurze" מעל 12 מיליון מנויים (ספטמבר 2022) ולסרטונים שלו מעל מיליארד צפיות. קולין למד בבית הספר "Malcolm Sargent Primary School" וכבר כילד בנה בתי עץ ומחילות תת-קרקעיות. הוא החל לעבוד כשרברב לאחר שעזב את בית הספר בגיל 16. זמן קצר לאחר מות אביו גילה את שיתוף הסרטונים ביוטיוב והחל לפרסם המצאות שבנה, החל ב "Wall of death" (חומת המוות) שפרסם בשנת 2007. לסרטון "Making the Ice Bike" שמתעד הכנת אופניים לרכיבה באזורים קרים, שה"צמיגים" שלהם עשויים בעצמם מקרח, מעל 20 מיליון צפיות. לקולין ולחברתו, שרלוט, יש בת בשם ארין ובן בשם ג'ייק, שמופיע לעיתים קרובות בסרטונים שלו לעיתים נעזר בחבריו הטובים טום לאמב וריק סימפסון לבניית פרויקטים גדולים מדיה וקבצים בנושא קולין פורז בוויקישיתוף אתר האינטרנט הרשמי של קולין פורז (באנגלית) קולין פורז, ברשת החברתית פייסבוק קולין פורז, ברשת החברתית אקס (טוויטר) קולין פורז, ברשת החברתית אינסטגרם קולין פורז, סרטונים בערוץ היוטיוב "Colinfurze : Draw My Life". YouTube. 30 ספט' 2015. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיפיון (ציפור)

פִּפְיוֹן (שם מדעי: Anthus) הוא סוג של ציפורי שיר ממשפחת הנחליאליים בעלי תפוצה כלל-עולמית למעט באנטארקטיקה. זהו הסוג היחיד במשפחה שחי ביבשת אמריקה כששלושה מינים חיים באמריקה הצפונית ועוד שבעה באמריקה הדרומית. שאר הסוגים חיים באירופה, אסיה, אפריקה ואוסטרליה. חלק מהמינים חולפים בנדידה מעל ישראל וחלקם עוצרים לנוח בה. הפיפיון מזכיר במראהו נחליאלי או עפרוני והוא בעל נוצות צהובות בהירות עד אפורות בהירות עם שרטוטים חומים עליהן. ראשו גדול, מקורו קצר וזנבו ארוך. הזכר משמיע קריאות גבוהות, בעיקר בבקרים. מיני הפיפיון חיים רוב הזמן על הקרקע וגם מקננים עליה, בין העשבים. כמו רוב העופות הם מונוגמיים והזוג יתקוף מסיגי גבול. פפיון ארוך רגליים (Anthus richardi) Anthus rufulus Anthus australis Anthus novaeseelandiae Anthus cinnamomeus Anthus hoeschi פפיון ערבות (Anthus godlewskii) פפיון צהוב (Anthus campestris) פפיון הרים (Anthus similis) Anthus nicholsoni Anthus nyassae Anthus vaalensis Anthus leucophrys Anthus pallidiventris Anthus pratensis פפיון העצים (Anthus trivialis) פפיון זיתי (Anthus hodgsoni) Anthus gustavi Anthus roseatus פיפיון אדום-גרון (Anthus cervinus) פפיון ממושקף (Anthus rubescens) פפיון המים (Anthus spinoletta) Anthus petrosus Anthus nilghiriensis Anthus sylvanus Anthus berthelotii Anthus lineiventris Anthus crenatus Anthus brachyurus Anthus caffer Anthus sokokensis Anthus melindae Anthus chloris Anthus gutturalis Anthus spragueii Anthus lutescens Anthus peruvianus Anthus furcatus Anthus brevirostris Anthus chacoensis Anthus correndera Anthus antarcticus Anthus nattereri Anthus hellmayri Anthus bogotensis Anthus ruficollis מדיה וקבצים בנושא פיפיון בוויקישיתוף פיפיון, באתר ITIS (באנגלית) פיפיון, באתר NCBI (באנגלית) פיפיון, באתר Animal Diversity Web (באנגלית) פיפיון, באתר האנציקלופדיה של החיים (באנגלית) פיפיון, באתר GBIF (באנגלית)
אלכסנדר צ'אקובסקי

אלכסנדר בוריסוביץ' צ'אקובסקי (ברוסית: Алекса́ндр Бори́сович Чако́вский'; ‏ 26 באוגוסט 1913 - 17 בפברואר 1994) היה כתב צבאי, סופר, ועורך יהודי סובייטי. נולד בסנקט פטרבורג למשפחה יהודית ובילה את רוב שנות ילדותו ונעוריו בעיר סמרה. היה חבר המפלגה הקומוניסטית של ברית המועצות מנעוריו. משנת 1937 עבד כעיתונאי ומבקר ספרות בכתב העת "אוקטובר". במלחמת העולם השנייה היה כתב צבאי מגויס לצבא האדום וסופח לחזית וולחוב. במרכז דיווחיו והספרים שחיבר לאחר המלחמה ניצב המצור על לנינגרד. על חוויות אלה פרסם את טרילוגיית ספריו, שבמרכזם ניצבים אנשי העיר: "זה היה בלנינגרד" (1944), "לידה" (1945) ו"ימי שלום" (1947). בספרים אלה שילב תיעוד דוקומנטרי עם סיפורים אישיים ואנושיים. בין 1968 ל-1975 פרסם סדרה של חמישה רומאנים על המצור. בין 1978 ל-1981 פרסם את הטרילוגיה "ניצחון", אודות האירועים שהובילו לניצחון במלחמת העולם השנייה. ב-1955 מונה לעורכו הראשי של כתב העת "ספרות זרה" (Иностранная литература) וב-1962 היה לעורכו הראשי של כתב העת ליטרטורניה גזטה. ב-1973 היה בין החותמים על מכתב גינוי לדיסידנטים אלכסנדר סולז'ניצין ואנדריי סחרוב. חבר הסובייט העליון משנת 1966. ב-1986 מונה לחבר מלא בוועד המרכזי של המפלגה הקומוניסטית. גיבור העמל הסוציאליסטי (1973) ארבע הענקות של עיטור לנין (1967, 1973, 1979, 1983 עיטור מהפכת אוקטובר (1971) מסדר המלחמה הפטריוטית הגדולה (1985) שתי הענקות של עיטור הדגל האדום של העמל (1963, 1988) מסדר הכוכב האדום (1944) פרס לנין לרומן "מצור" (1978) פרס ברית המועצות לספרו "כבר בוקר" (1950) פרס ברית המועצות לרומן "ניצחון" (1983) א. צ'אקובסקי, לנינגרד במצור, מרוסית: ש' מנדל, תל אביב, תש"ו ביוגרפיה באתר "גיבורי האומה" (ברוסית) אלכסנדר בורוסוביץ' צ'קובסקי, דף שער בספרייה הלאומית אלכסנדר צ'אקובסקי, במסד הנתונים הקולנועיים IMDb (באנגלית) מכתב הסופרים נגד סולז'ניצין וסחרוב
I'm Gonna Getcha Good!

I'm Gonna Getcha Good! (בעברית: אני הולכת לתפוס אותך!) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, Up!. השיר יצא לאור ב-23 בספטמבר 2002, כסינגל הראשון והפותח מתוך האלבום, וכסינגל העשרים וארבעה של טוויין. עם יציאתו נכנס השיר אל המקום ה-1 במצעד של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי פול בויד. הקליפ צולם ב-22 וב-23 באוגוסט 2002, בלונדון שבבריטניה. הקליפ פורסם לראשונה באם טי וי ב-4 באוקטובר 2002. הקליפ זכה בקטגוריית "קליפ השנה" בטקס פרסי מוזיקת הקאנטרי של קנדה. נכון ל-3 בספטמבר 2019, מונה הצפיות של הקליפ עומד על כ-35 מיליון צפיות. מידע על היצירה "I'm Gonna Getcha Good!" באתר מיוזיק בריינז מידע על הסינגל "I'm Gonna Getcha Good!" באתר מיוזיק בריינז מידע על היצירה "I'm Gonna Getcha Good!" באתר Discogs סרטון השיר "I'm Gonna Getcha Good!" באתר יוטיוב רדיו • מקסי סינגל • תקליטור 5 אינץ' • קלטת שמע Shania Twain - I'm Gonna Getcha Good!, Discogs (באנגלית) Shania Twain - I'm Gonna Getcha Good!, Discogs (באנגלית) Barry's Hits of All Decades Pop rock n roll Music Chart Hits, hitsofalldecades.com Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – I'm Gonna Getcha Good! (באנגלית), נבדק ב-2019-09-03 Shania Twain - Greatest Hits, Discogs (באנגלית) Home - Canadian Country Music Association, www.ccma.org Shania Twain - I'm Gonna Getcha Good! (Red Picture Version) (Official Music Video), נבדק ב-2019-09-03 ARIA Charts - Accreditations - 1999 Singles, www.aria.com.au "British single certifications – Shania Twain – Man! I Feel Like a Woman!". British Phonographic Industry. Select singles in the Format field. Select Platinum in the Certification field. Type Man! I Feel Like a Woman! in the "Search BPI Awards" field and then press Enter. Shania Twain's Official Top 20 biggest songs, www.officialcharts.com (באנגלית)
יחסי אירלנד–סין

יחסי אירלנד–סין הם היחסים בינלאומיים שבין סין לאירלנד. שתי המדינות כוננו יחסים דיפלומטיים ב-22 ביוני 1979. שתי המדינות החליפו שגרירים בשנת 1980. באירלנד יש שגרירות בבייג'ינג, קונסוליה כללית בשאנגחאי וקונסולית כבוד בהונג קונג. לסין יש שגרירות בדבלין. באירלנד חיים כ-16,500 אנשים ממוצא סיני, המתרכזים ברובם בערים לימריק ודבלין. ערך זה הוא קצרמר בנושא יחסי חוץ ובנושא סין. אתם מוזמנים לתרום לוויקיפדיה ולהרחיב אותו.
לווארקייס

לווארקייס (באנגלית: Lowercase; באופן מילולי: אות קטנה) הוא תת-ז'אנר של אמביינט בו נשמעים צלילים שקטים במיוחד (אשר לעיתים קרובות נמצאים מתחת לסף השמיעה של המאזין הממוצע) כאשר הם מוגברים בצורה דרסטית. שמו של הז'אנר נקבע על ידי סטיב רודן, אשר אלבומו "צורות של נייר" (שרוב הצלילים בו הופקו מנייר) הביא להכרה מסוימת בז'אנר. לדבריו של רודן, הז'אנר מכיל מידה מסוימת של שקט ושל ענווה - הוא אינו דורש תשומת לב, אלא מסע של גילוי מצד המאזין. שמו של הז'אנר נובע לפיכך מהיותו ההפך מאותיות גדולות, אשר נועדו למשוך תשומת לב. מוזיקת אווירה סקירה של אלבומים מהז'אנר ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שער עצמי

שער עצמי הוא אירוע במשחקי ספורט שונים בו שחקן מכניס את הכדור לשער של קבוצתו, ובכך מעניק ניקוד ליריב. לעיתים קרובות השערים העצמיים מגיעים כתוצאה משגיאה של השחקן המבקיע, אך בענפי ספורט מסוימים הם נעשים מדי פעם מסיבות אסטרטגיות. בכדורגל, שער עצמי מתרחש כאשר שחקן גורם לכדור להיכנס לשער קבוצתו, וכתוצאה מכך הוא מעניק ניקוד ליריבה. כובש השער העצמי לעיתים קרובות מסתובב מאחורי כדורים מסוכנים לאחר בעיטות עונשין, או כאשר מגיע כדור לרוחב המגרש, מטרתו של המגן היא להעניק קרן במקום לתת לשחקני התקפה הזדמנויות להבקיע, וכתוצאה מכך הכדור חודר לשער קבוצתו, במיוחד אם הוא נמצא תחת לחץ מצד שחקני התקפה שעשויים להבקיע אם לא ירחיק את הכדור בעצמו. בעוד ששחקן ההגנה שכבש את השער העצמי "זוכה" אישית לשער כחלק מהתמצית הסטטיסטית של המשחק (עם ההערה "(og)" כדי לציין את אופיו), שערים עצמיים אינם מתווספים לסטטיסטיקה של השחקן. השער העצמי הידוע ביותר לשמצה היה זה של אנדרס אסקובר, שחקן נבחרת קולומביה במונדיאל 1994 אשר הפסידו במשחק נגד ארצות הברית דבר אשר הדיח את קולומביה מהטורניר. כעבור שבוע, אסקובר נורה למוות בקולומביה על ידי חבר כנופיית הסמים שהבוס שלו הפסיד בהימור על המשחק. ההערכה היא כי השער העצמי המהיר ביותר בהיסטוריה הושג על ידי מגן טורקי יונייטד, פאט קרוזה, כשמונה שניות בלבד לאחר שריקת הפתיחה במשחק נגד קיימברידג' יונייטד בינואר 1977. סל עצמי הוא כאשר קולעים בטעות לסל שאליו הקבוצה היריבה קולעת (המקבילה בכדורסל ל"שער עצמי"). תרחיש טיפוסי של סל עצמי מתרחש כאשר שחקן מנסה לחסום זריקה לסל של שחקן יריב אך בסופו של דבר הוא דוחף את הכדור לסלו הוא. שער (ספורט) נמרוד עופרן‏, היום הכי עצוב בכדורגל: סיפור רציחתו של אנדרס אסקובר, באתר וואלה, 11 ביוני 2014 Clive Gifford, The Kingfisher football encyclopedia, London : Kingfisher, 2010, ISBN 978-0-7534-1961-8
Up! (שיר של שאניה טוויין)

Up! (בעברית: למעלה!) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, Up!. השיר יצא לאור ב-6 בינואר 2003, כסינגל השני מתוך האלבום, וכסינגל העשרים וחמישה של טוויין. עם יציאתו נכנס השיר אל המקום ה-2 במצעד של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הקאנטרי-רוק. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר צולם במדריד שבספרד, בינואר 2003. חלק מהקליפ צולם באותו המקום בו צולם הקליפ של השיר "Ka-Ching!". הקליפ זכה בפרס ה-MuchMoreMusic בקטגוריית "קליפ השנה". נכון ל-3 בספטמבר 2019, מונה הצפיות של הקליפ עומד על כ-13 מיליון צפיות. מידע על היצירה "Up!" באתר מיוזיק בריינז סרטון השיר "Up!" באתר יוטיוב מקסי סינגל • תקליטור 5 אינץ' • תקליטור 3.5 אינץ' Shania Twain - Up!, Discogs (באנגלית) Shania Twain - Up!, Discogs (באנגלית) "Hits of the World" (PDF). Billboard. March 29, 2003. Retrieved April 28, 2017. Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – Up! (באנגלית), נבדק ב-2019-09-03 Shania Twain - Greatest Hits, Discogs (באנגלית) Latest Music News | MetroLyrics, www.metrolyrics.com Shania Twain - Up! (Green Version), נבדק ב-2019-09-03
KRET

התאגיד לטכנולוגיות רדיו-אלקטרוניות הוא חברת החזקות רוסית מקבוצת Rostec בבעלות המדינה, המפתחת ומייצרת מפרט צבאי רדיו-אלקטרוני, ציוד תעופה ורדיו-אלקטרוני, מכשירי מדידה רב-תכליתיים, מחברים חשמליים להסרה ומגוון מוצרים אזרחיים. החברה שואפת להיכנס לשוק העולמי של מחברים לחברות הגדולות בעולם. ב-16 ביולי 2014 הטיל ממשל אובמה סנקציות באמצעות משרד הפיקוח על נכסי חוץ של משרד האוצר האמריקאי (OFAC) על ידי הוספת קונצרן טכנולוגיות רדיו-אלקטרוניות (CRET או KRET) וגופים אחרים כתגובה למשבר האוקראיני המתמשך, סיפוח חצי האי קרים על ידי הקרמלין וההתערבות הצבאית הרוסית באוקראינה. אתר האינטרנט הרשמי של KRET. Назаров Александр Юрьевич и Игорь Анатольевич Шумаков подписали соглашение, www.kremlinrus.ru "JSC Concern Radio-Electronic technologies: Private Company Information". Bloomberg. נבדק ב-20 במאי 2017. {{cite web}}: (עזרה) "Ukraine-related Sanctions; Publication of Executive Order 13662 Sectoral Sanctions Identifications List". treasury.gov. 16 ביולי 2014. {{cite web}}: (עזרה) "Announcement of Treasury Sanctions on Entities Within the Financial Services and Energy Sectors of Russia, Against Arms or Related Materiel Entities, and those Undermining Ukraine's Sovereignty". treasury.gov. 16 ביולי 2014. {{cite web}}: (עזרה)